CELEX: 32020R1667
Language: lv
Date: 2020-11-10 00:00:00
Title: Komisijas Īstenošanas regula (ES) 2020/1667 (2020. gada 10. novembris), ar ko Īstenošanas regulu (ES) 2020/977 groza attiecībā uz periodu, kurā piemēro pagaidu pasākumus saistībā ar bioloģisko produktu ražošanas kontroli (Dokuments attiecas uz EEZ)

11.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 377/5
               
            
         KOMISIJAS ĪSTENOŠANAS REGULA (ES) 2020/1667
         (2020. gada 10. novembris),
         ar ko Īstenošanas regulu (ES) 2020/977 groza attiecībā uz periodu, kurā piemēro pagaidu pasākumus saistībā ar bioloģisko produktu ražošanas kontroli
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 834/2007 (2007. gada 28. jūnijs) par bioloģisko ražošanu un bioloģisko produktu marķēšanu un Regulas (EEK) Nr. 2092/91 atcelšanu (1) un jo īpaši tās 28. panta 6. punktu, 30. panta 2. punkta trešo daļu un 38. panta c), d) un e) punktu,
         tā kā:
         
                     (1)
                  
                  
                     Covid-19 pandēmija un plašie pārvietošanās ierobežojumi, kas dalībvalstīs un trešās valstīs ieviesti valsts pasākumu veidā, dalībvalstīm un operatoriem nozīmē ārkārtēju un nepieredzētu izaicinājumu saistībā ar to kontroļu veikšanu, kas noteiktas Regulā (EK) Nr. 834/2007 un Komisijas Regulā (EK) Nr. 889/2008 (2) un (EK) Nr. 1235/2008 (3).
                  
               
                     (2)
                  
                  
                     Lai reaģētu uz pašreizējās ar Covid-19 pandēmiju saistītās krīzes izraisītajiem īpašajiem apstākļiem, Komisijas Īstenošanas regula (ES) 2020/977 (4) ļauj dalībvalstīm piemērot pagaidu pasākumus, kas paredz tādas atkāpes no Regulas (EK) Nr. 889/2008 un (EK) Nr. 1235/2008, kuras attiecas uz bioloģisko produktu ražošanas kontroles sistēmu un dažām procedūrām, kas paredzētas Tirdzniecības kontroles un ekspertu sistēmā (Traces).
                  
               
                     (3)
                  
                  
                     Dalībvalstis ir informējušas Komisiju, ka, ņemot vērā ar Covid-19 pandēmiju saistīto krīzi, daži nopietni traucējumi to kontroles sistēmu darbībā bioloģiskās ražošanas nozarē saglabāsies arī pēc 2020. gada 30. septembra. Lai novērstu minētos traucējumus, būtu jāpagarina Īstenošanas regulas (ES) 2020/977 piemērošanas periods.
                  
               
                     (4)
                  
                  
                     Attiecībā uz oficiālajām kontrolēm un citām oficiālajām darbībām, kas ietilpst Eiropas Parlamenta un Padomes Regulas (ES) 2017/625 (5) darbības jomā, Komisijas Īstenošanas regula (ES) 2020/466 (6) ļauj dalībvalstīm līdz 2021. gada 1. februārim piemērot pagaidu pasākumus, kas vajadzīgi, lai īpašajā ar Covid-19 saistītajā situācijā ierobežotu riskus cilvēka, dzīvnieku un augu veselībai un dzīvnieku labturībai. Tāpēc Īstenošanas regulā (ES) 2020/977 paredzētās atkāpes arī būtu jāturpina piemērot līdz minētajam datumam. Tomēr Īstenošanas regulas (ES) 2020/977 1. panta 3., 5. un 6. punktā noteikto minimālo procentuālo daļu attiecībā uz paraugu skaitu, papildu kontroles apmeklējumiem, kas veikti pēc nejaušības principa, un nepaziņotām inspekcijām un apmeklējumiem aprēķina katru gadu. Tāpēc minēto atkāpju piemērošanas beigu datums nebūtu jāgroza.
                  
               
                     (5)
                  
                  
                     Tāpēc Īstenošanas regula (ES) 2020/977 būtu attiecīgi jāgroza.
                  
               
                     (6)
                  
                  
                     Nav nepieciešams pārtraukt Īstenošanas regulas (ES) 2020/977 noteikumu piemērošanas periodu, kas pagarināts ar šo regulu. Tāpēc ir lietderīgi paredzēt šīs regulas piemērošanu ar atpakaļejošu spēku no 2020. gada 1. oktobra.
                  
               
                     (7)
                  
                  
                     Šajā regulā paredzētie pasākumi ir saskaņā ar Bioloģiskās ražošanas komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulu (ES) 2020/977 groza šādi:
            
                        (1)
                     
                     
                        regulas 1. panta 7. punktā datumu “2020. gada 30. septembrim” aizstāj ar datumu “2021. gada 1. februārim”;
                     
                  
                        (2)
                     
                     
                        regulas 3. pantu groza šādi:
                        
                                    a)
                                 
                                 
                                    otrajā un piektajā daļā datumu “2020. gada 30. septembrim” aizstāj ar datumu “2021. gada 1. februārim”;
                                 
                              
                                    b)
                                 
                                 
                                    trešajā daļā datumu “2020. gada 31. decembrim” aizstāj ar datumu “2021. gada 1. februārim”.
                                 
                              
                  
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
            To piemēro no 2020. gada 1. oktobra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 10. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 189, 20.7.2007., 1. lpp.
         
         
            (2)  Komisijas Regula (EK) Nr. 889/2008 (2008. gada 5. septembris), ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.).
         
            (3)  Komisijas Regula (EK) Nr. 1235/2008 (2008. gada 8. decembris), ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm (OV L 334, 12.12.2008., 25. lpp.).
         
            (4)  Komisijas Īstenošanas regula (ES) 2020/977 (2020. gada 7. jūlijs), ar ko Covid-19 pandēmijas dēļ attiecībā uz bioloģisko produktu ražošanas kontroli nosaka atkāpes no Regulas (EK) Nr. 889/2008 un (EK) Nr. 1235/2008 (OV L 217, 8.7.2020., 1. lpp.).
         
            (5)  Eiropas Parlamenta un Padomes Regula (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (OV L 95, 7.4.2017., 1. lpp.).
         
            (6)  Komisijas Īstenošanas regula (ES) 2020/466 (2020. gada 30. marts) par pagaidu pasākumiem ar mērķi ierobežot riskus cilvēka, dzīvnieku un augu veselībai un dzīvnieku labturībai laikā, kad koronavīrusa izraisītās slimības Covid-19 dēļ ir nopietni traucēta dalībvalstu kontroles sistēmu darbība (OV L 98, 31.3.2020., 30. lpp.).